НОБЭ
Жэпуэгъуэм и 20
Бэрэжьей
♦Статистикэм и дунейпсо махуэщ
♦Авиадиспетчерым и дунейпсо махуэщ
♦ПщафIэхэм я дунейпсо махуэщ
♦УФ-м и Дзэ связистым и махуэщ
♦ЦIыхур тхышэ зыщI узыфэм пэщIэтыным и дунейпсо махуэщ
♦1956 гъэм СССР-м и Совет Нэхъыщхьэм и Президиумым унафэ къищтащ «ЩIыщIэхэр къызэраIэтам папщIэ» медалыр гъэувыным теухуауэ.
♦1970 гъэм «Спортлото» лотереем и япэ гъэджэгугъуэр екIуэкIащ.
♦2000 гъэм Шэджэм къуажэр къалэ хъуащ.
♦1911 гъэм къалъхуащ къэрал лэжьакIуэ, политик, Социалист Лэжьыгъэм и ЛIыхъужь, СССР-м Совет Нэхъыщхьэм и зэхуэсыгъуитхум я депутату щыта Тэрчокъуэ Къамболэт.
♦1934 гъэм къалъхуащ химие щIэныгъэхэм я доктор, КъБР-м щIэныгъэмкIэ щIыхь зиIэ и лэжьакIуэ Шурдым Гъэзэлий.
♦1936 гъэм къалъхуащ къэрал, жылагъуэ, лэжьакIуэ, КъБР-м щIыхь зиIэ и юрист Жыгун Хьэту.
♦1938 гъэм къалъхуащ биологие щIэныгъэхэм я доктор, КъБКъУ-м и профессор Къущхьэ Хъусен.
♦1940 гъэм къалъхуащ усакIуэ, егъэджакIуэ, АР-м щIыхь зиIэ и егъэджакIуэ Мэхъуэш Руслан.
♦1948 гъэм къалъхуащ КъБР-м щIыхь зиIэ и ухуакIуэ Хьэжы Руслан.
♦1984 гъэм къалъхуащ «Адыгэ псалъэ» газетым и корреспондент ТекIужь Заретэ.
Дыгъэр къыщIэкIынущ сыхьэти 6-рэ дакъикъэ 25-м, къухьэжынущ сыхьэт 17-рэ дакъикъэ 15-м. Махуэм и кIыхьагъщ сыхьэт 10-рэ дакъикъэ 50-рэ.
Дунейм и щытыкIэнур:
 «pogoda.yandex.ru сайтым зэритымкIэ, ди республикэм махуэр кIагъэпшагъэу щыщытынущ. Хуабэр махуэм градус 8-9, жэщым градус 4-5 щыхъунущ.

Лъэпкъ Iущыгъэ:
Iуэху зи Iуэхур Iуэху ирохьэлIэри, шхэн зи Iуэхур шхын ирохьэлIэ.
Зыгъэхьэзырар ЩхьэщэмыщI Изэщ.
